
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 11
din 29 ianuarie 2015
privind încetarea unui contract de închiriere

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 799/14.01.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 26790/10.12.2014, formulată de doamna Diac Gabriela, în calitate de reprezentant al S.C. SVENSKARNA S.R.L., cu referire la încetarea contractului de închiriere nr. 569/2006, aşa cum a fost modificat şi completat cu actul adiţional nr. 1/2010, având ca obiect terenul ocupat cu construcţia – chioşc, situat în Municipiul Sighişoara, Hula Daneş f. nr., în suprafaţă de 75,00 mp., motivat de faptul că nu mai desfăşoara activitate comercială;

Având în vedere Procesul – verbal de constatare nr. 1306/XI/2/20.01.2015, potrivit căruia în urma verificărilor efectuate în teren la data de 20.01.2015, s-a constatat faptul că, construcţia – chioşc a fost ridicată de pe terenul situat în Municipiul Sighişoara, Hula Daneş f. nr., în suprafaţă de 75,00 mp., ce face obiectul contractului de închiriere nr. 569/2006, aşa cum a fost modificat şi completat cu actul adiţional nr. 1/2010;

Având în vedere clauzele din contractul de închiriere nr. 569/2006, aşa cum a fost modificat şi completat cu actul adiţional nr. 1/2010, cu privire la încetarea acestuia;

Având în vedere prevederile art. 555 – 566, art.  858 – 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 798/14.01.2015, prin care se propune încetarea contractului de închiriere menţionat, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi  a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă, cu data adoptării prezentei, încetarea contractului de închiriere nr. 569/2006, aşa cum a fost modificat şi completat cu actul adiţional nr. 1/2010, încheiat cu S.C. SVENSKARNA S.R.L., având ca obiect terenul ocupat cu construcţia – chioşc, situat în Municipiul Sighişoara, Hula Daneş f. nr., în suprafaţă de 75,00 mp., motivat de faptul că nu mai desfăşoara activitate comercială şi construcţia– chioşc a fost ridicată de pe teren.

Art. 2. Prezenta hotărâre se va comunica doamnei Diac Gabriela, în calitate de reprezentant al S.C. SVENSKARNA S.R.L., cu sediul social în Municipiul Sighişoara, str. Ecaterina Varga nr.18.

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 4. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  1 ex. Direcţia Economică;

  1 ex. Compartimentul Juridic;
  2 ex. Direcţia Administrarea Patrimoniului;

  1 ex. Diac Gabriela, reprezentant al S.C. SVENSKARNA S.R.L. 
10 ex. 
A.B./G.V.
